นักวิทยาศาสตร์ค้นพบหลักฐานสัตว์ชนิดแรกของโลก และพบซากงูยักษ์ขนาดยาวเท่ารถโดยสาร
นักวิทยาศาสตร์ได้ค้นพบหลักฐานของสัตว์ชนิดแรกของโลก ที่มีชีวิตอยู่เมื่อประมาณ 635 ล้านปีที่แล้ว ซึ่งเป็นช่วงก่อนสิ้นสุดยุคน้ำแข็ง ในขณะท
นักวิทยาศาสตร์เพิ่งจะค้นพบหลักฐานของสิ่งมีชีวิตหลายเซลล์ลักษณะคล้ายฟองน้ำซึ่งมีชีวิตอยู่เมื่อ 635 ล้านปีที่แล้ว ซึ่งเก่าแก่กว่ายุคไดโนเสาร์ถึง403 ล้านปี และก่อนยุคที่นักวิทยาศาสตร์ เคยตั้งสมมติฐานไว้ว่าเป็นช่วงที่สัตว์ชนิดแรกก่อเกิดบนโลกถึง 100 ล้านปี คุณ Gordon Love นักธรณีวิทยาแห่งมหาวิทยาลัยแคลิฟอร์เนียวิทยาเขตริเวอร์ไซด์ นำคณะนักสำรวจขุดพบซากฟอสซิลดังกล่าว ในหินชั้นก้นทะเลทางใต้ของประเทศโอมานในรูปของสารสเตียรอยด์ซึ่งเป็นสารทางชีวเคมี ในเยื่อหุ้มเซลล์ของฟองน้ำชนิดนี้ คุณ Love บอกว่า มีสสารตามธรรมชาติบางอย่างที่ฟองน้ำผลิตออกมาซึ่งมีโครงสร้างที่มีลักษณะเฉพาะแม้จะถูกตะกอนทับถมอยู่ใต้ทะเลเป็นเวลาหลายร้อยล้านปีและโครงสร้างโมเลกุลได้แปรสภาพไปเล็กน้อยแต่ก็ยังคงสามารถเห็นรูปรอยโครงสร้างพื้นฐาน ที่บ่งบอกได้ว่าถูกสร้างขึ้นโดยฟองน้ำโบราณนักวิทยาศาสตร์ผู้นี้ระบุว่าสัตว์เก่าแก่ที่สุดของโลกชนิดนี้ อาศัยอยู่ใต้ทะเลและมีขนาดเพียงไม่กี่มิลลิเมตรเวลานี้นักวิจัยกำลังสำรวจว่า การเปลี่ยนแปลงของสภาพแวดล้อมในช่วงยุคน้ำแข็ง คือสาเหตุที่ทำให้ระบบนิเวศน์เกิดการเปลี่ยนแปลงครั้งใหญ่และส่งผลให้ฟองน้ำโบราณขยายพันธ์ใช่หรือไม่ คุณ Gordon Loveกล่าวว่าคำถามต่อไปก็คือ ฟองน้ำโบราณมีชีวิตอยู่ในช่วงยุคน้ำแข็งหรือหลังยุคน้ำแข็งและเพื่อศึกษาให้เข้าใจถึงสภาพแวดล้อมของโลก ในช่วงที่สัตว์โบราณชนิดนี้ก่อกำเนิดสำหรับรายงานการค้นพบเรื่องสัตว์เก่าแก่ที่สุดในโลกนี้นี้ตีพิมพ์อยู่ในวารสาร Natureฉบับล่าสุด และในวารสารฉบับเดียวกันยังมีเรื่องการค้นพบซากฟอสซิลสัตว์อีกชนิดหนึ่งด้วย ที่ประเทศโคลัมเบียคณะนักวิทยาศาสตร์พบซากฟอสซิลกระดูกของงูขนาดใหญ่ที่สุด เท่าที่เคยมีการค้นพบโดยคาดว่าเจ้างูยักษ์นี้มีน้ำหนักมากกว่า 1 พันกิโลกรัมและมีความยาวประมาณ 13เมตรซึ่งพอๆ กับรถโดยสาร 1 คันเลยทีเดียว นักวิจัยบอกว่าสัตว์ประหลาดรูปร่างคล้ายงูเหลือมนี้ชีวิตอยู่เมื่อประมาณ 60ล้านปีที่แล้วในป่าฝนบริเวณที่ปัจจุบันเป็นประเทศโคลัมเบียนักวิทยาศาสตร์ตั้งชื่อเจ้างูยักษ์นี้ว่า งูเหลือมไททานิคแห่งเซอเรจอน คาดว่างูเหลือมไททานิคยักษ์นี้ อาจกินสัตว์คล้ายจระเข้ในบริเวณนั้นเป็นอาหารและใช้ชีวิตคล้ายกับงูยักษ์อนาคอนด้าในปัจจุบัน คือส่วนใหญ่จะอาศัยอยู่ในน้ำและจะใช้ตัวบีบรัดเหยื่อก่อนที่จะกลืนกิน สำหรับฟอสซิลงูยักษ์ขนาดใหญ่ที่สุดที่ค้นพบก่อนหน้านี้มีความยาวประมาณ11 เมตร ซึ่งคาดว่ามีชีวิตอยู่เมื่อประมาณ 40 ล้านปีที่แล้วที่อียิบต์ ในขณะที่งูสายพันธ์ปัจจุบันที่มีความยาวมากที่สุดนั้นยาวประมาณ 9 เมตร